Anugerah Pemain Terbaik Siri Dunia

**Anugerah Pemain Terbaik Siri Dunia Willie Mays** () ialah anugerah yang diberikan kepada pemain Major League Baseball (MLB) yang dianggap mempunyai pengaruh paling besar terhadap prestasi pasukannya dalam Siri Dunia (*World Series*), iaitu pusingan terakhir pascamusim (*postseason*) MLB.

Anugerah ini mula diperkenalkan pada tahun 1955 oleh majalah *[[Sport (majalah Amerika)|Sport]]*, dan tahun sejak 1985, ia telah menjadi anugerah rasmi MLB. Pemenang ditentukan semasa perlawanan terakhir Siri Dunia oleh jawatankuasa yang terdiri daripada wartawan dan pegawai yang hadir di perlawanan tersebut.

Pada 29 September 2017, anugerah ini dinamakan semula sempena penghormatan kepada Willie Mays, bertepatan dengan ulang tahun ke-63 insiden terkenal The Catch, yang berlaku setahun sebelum anugerah ini diperkenalkan. Menariknya, Mays sendiri tidak pernah memenangi anugerah tersebut.

## Senarai pemenang

### Kemenangan mengikut pasukan dan posisi
Dari tahun 1955 hingga 2024, meliputi 70 musim, sebanyak 69 edisi Siri Dunia telah diadakan — tiada Siri Dunia dimainkan pada tahun 1994. Dalam 67 edisi, hanya seorang penerima Anugerah Pemain Terbaik (MVP) diumumkan; namun pada 1981, terdapat tiga penerima, dan pada 2001, terdapat dua penerima. Secara keseluruhan, sehingga kini terdapat 72 penerima MVP Siri Dunia.

Kedudukan yang paling banyak memenangi anugerah ini ialah pitcher, dengan 29 kali kemenangan. Daripada jumlah itu, empat orang merupakan pitcher simpanan (relief pitcher) sepenuhnya, dengan Mariano Rivera (1999) menjadi yang paling terkini.

Dalam tempoh awal penganugerahan, 12 daripada 14 penerima pertama ialah pitcher. Antara tahun 1969 hingga 1986, penguasaan pitcher dalam anugerah ini merosot — hanya dua pitcher memenangi MVP dalam tempoh tersebut. Namun dari 1987 hingga 1991, semua penerima anugerah merupakan seorang pitcher. Sejak 1995 hingga kini (dalam tempoh 30 tahun), sembilan pitcher telah memenangi anugerah ini, dengan yang paling terkini ialah Stephen Strasburg pada 2019.

Posisi yang paling jarang memenangi anugerah ini ialah penjaga tapak kedua (second baseman), dengan hanya Bobby Richardson yang memenangi anugerah tersebut pada tahun 1960. Richardson juga merupakan satu-satunya pemain yang memenangi Anugerah MVP Siri Dunia walaupun pasukannya tewas.

Daripada 30 pasukan MLB semasa, sebanyak 24 pasukan pernah mempunyai sekurang-kurangnya seorang penerima Anugerah MVP Siri Dunia. Enam pasukan yang belum pernah melahirkan penerima anugerah ialah Cleveland Guardians, Colorado Rockies, Milwaukee Brewers, San Diego Padres, Seattle Mariners dan Tampa Bay Rays. Daripada buah enam pasukan ini, lima belum pernah memenangi Siri Dunia, manakala Seattle Mariners belum pernah mara ke Siri Dunia. Cleveland pula kali terakhir memenangi Siri Dunia pada 1948, iaitu sebelum Anugerah MVP Siri Dunia diwujudkan.

Nota: Jika seseorang pemain disenaraikan untuk lebih daripada satu posisi dalam jadual utama, posisi pertama dianggap sebagai posisi utamanya, dan pemain tersebut dikira berdasarkan posisi tersebut dalam senarai ini.

## Catatan

## Pautan luar

*Postseason Awards: World Series MVP
*World Series Most Valuable Player Award at Baseball Almanac
*MLB Postseason: Willie Mays World Series MVP Award Winners at Baseball-Reference